شەفەق نیوز/ پسپۆڕیگ کەشناسی، ئمڕوو دووشەممە، مەزەنەی وەردەوامی کەشوهەوای گونجیاگ ئەرا هەفتەی بانان کرد.
سادق عەتیە لە پۆستیگ لەبان فەیسبووک نۊسان: عراق و چەن ناوچەیگ لە خوەرهەڵات ناوڕاس هانە پلەی گەرمی خوار رێژەی خوەی هەرلە کۆتایی مانگ نیسان تا ئمڕوو.
وتیش: وەرانوەر ئەوە هیمان هیند و پاکستان کەفتنەسە گەورەترین شەپۆل گورمی ک هاتێ یە ١٠٠ ساڵە وەخوەیان نەینەسەی.
عەتیە مەزەنە کرد ک لەلای کەمەو تا هەفتەی ئایندە وەردەوام بوود، و کەشوهەواگە وەرەو خاسی بچوود.
هەمیش مەزەنە کرد گەرمی لە هیندستان و پاکستان وەردەوام بوود، وەگەرد کەمەوبوین وای وارانی مونسۆن.
